קורס "לשמוע בקול "
מחזור נוסף של קורס "לשמוע בקול" מתחיל בתל אביב!
אנו שמחים להזמינכם להשתתף בקורס "לשמוע בקול"
מדובר בקורס ייחודי בן 8 מפגשים (כל מפגש שעתיים וחצי), המיועד לאנשים כבדי שמיעה המעוניינים בהכרת הירידה בשמיעה והטכנולוגיות הקיימות, כמו כן גם קבלת כלים להתמודדות עם הירידה בשמיעה במסגרת האישית, החברתית והמשפחתית.
תכני הקורס: הרחבת הידע האודיולוגי – מה בעצם יש לי? הכרות עם הירידה בשמיעה ודרכי השיקום, הרחבת הידע המעשי – מכשירי שמיעה ואביזרי עזר לשמיעה, כיצד ניתן להיעזר באנשי המקצוע? הסתייעות במכון השמיעה ובקלינאית התקשורת, אימוני שמיעה, אסטרטגיות תקשורתיות, מתן ביטוי לתהליכים האישיים והמשפחתיים והעצמה אישית.
משתתפי הקורס מקבלים ייעוץ וליווי אישי וקבוצתי מאנשי המקצוע של בקול.
"כאדם צעיר, פעיל ועסוק שנקלע למצב חדש זה, היה לי חשוב לשמוע, להכיר, להבין ולרכוש ידע וכלים להתמודדות מיטבית עם המצב החדש. אחרי שנים של קושי, אי הבנה ואי קבלה של המציאות, אני מודה כי הדרך נראית לי כרגע הרבה יותר ברורה והרבה יותר טובה ממה שהייתה עד כה. הקורס ללא ספק פתח בפניי צוהר לעולמם של כבדי השמיעה, ונתן לי ליווי ותמיכה בתהליך קבלת הקושי והדרך להתמודדות עמו". "קורס נפלא וחשוב!", "קורס חובה לכל כבד שמיעה", "הדבר הכי חשוב שלמדתי בקורס – ארגון "בקול" קיים ויש מי שאכפת לו, זו הפעם הראשונה שהבנתי מה זו ירידה בשמיעה".
משך הקורס 8 מפגשים בתאריכים: 06.11, 13.11, 20.11, 27.11, 04.12, 11.12, 18.12, 25.12 בין השעות 10:00-12:30.